|  |  |  |
| --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov, správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad  T: +381 21 487 4348  Ounz@vojvodina.gov.rs | |
|  | ČÍSLO: 003377417 2025 09427 001 000 000 001 | DÁTUM: 04. 08. 2025 |

Podľa článku 3 Pravidiel pridelenia rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie aktivít súvisiacich so zlepšením bezpečnosti objektov ustanovizní základného a stredného vzdelávania a výchovy na území AP Vojvodiny – obstaranie vybavenia v roku 2025 (Úradný vestník APV č. 40/25) a Pokrajinského parlamentného uznesenia o rozpočte Autonómnej pokrajiny Vojvodiny na rok 2025 (Úradný vestník APV č. 57/24 a 38/25 – opätovná bilancia) Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej: sekretariát) v y p i s u j e

**SÚBEH**

**NA FINANCOVANIE A SPOLUFINANCOVANIE AKTIVÍT SÚVISIACICH SO ZLEPŠENÍM BEZPEČNOSTI ZARIADENÍ USTANOVIZNÍ ZÁKLADNÉHO A STREDNÉHO VZDELÁVANIA A VÝCHOVY NA ÚZEMÍ AUTONÓMNEJ POKRAJINY VOJVODINY – OBSTARANIE VYBAVENIA NA ROK 2025**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2025 (Úradný vestník APV č. 57/24 a 38/25 – opätovná bilancia), a to na financovanie a spolufinancovanie aktivít súvisiacich so zlepšením bezpečnosti objektov ustanovizní základného a stredného vzdelávania a výchovy na území Autonómnej pokrajiny Vojvodiny – obstaranie vybavenia v celkovej výške **25 000 000,00**, a to pre ustanovizne základného vzdelávania a výchovy na území Autonómnej pokrajiny Vojvodiny: **17 500 000,00** dinárov a pre ustanovizne stredného vzdelávania a výchovy na území AP Vojvodiny vo výške **7 500 000,00 dinárov**.

Prostriedky sa prideľujú na obstaranie vybavenia, ktorým sa zlepší bezpečnosť zariadení ustanovizní základného a stredného vzdelávania a výchovy na území Autonómnej pokrajiny Vojvodiny, a to pre: hasiace prístroje, detektory kovov, zariadenia na video monitorovanie a iné podobné zariadenia súvisiace s bezpečnosťou.

Maximálna výška finančných prostriedkov, o ktoré sa môžu príjemcovia uchádzať, je 1 199 999,00 dinárov vrátane DPH.

Finančné prostriedky sa neprideľujú na práce, ktorých plné financovanie sa poskytuje z iných zdrojov.

Realizácia finančných záväzkov sa uskutoční v súlade s likvidnými možnosťami rozpočtu Autonómnej pokrajiny Vojvodiny na rok 2025.

**PODMIENKY SÚBEHU**

*1. Žiadatelia*

Právo účasti na súbehu majú ustanovizne základného a stredného vzdelávania a výchovy na území AP Vojvodiny, založené Srbskou republikou, autonómnou pokrajinou alebo jednotkou lokálnej samosprávy.

*2. Kritériá prideľovania finančných prostriedkov*

Kritériá prideľovania finančných prostriedkov podľa Pravidiel prideľovania rozpočtových prostriedkov Pokrajinského sekretariátu vzdelávania, predpisov, správy, národnostných menšín – národnostných spoločenstiev na financovanie a spolufinancovanie aktivít súvisiacich so zlepšením bezpečnosti zariadení ustanovizní základného a stredného vzdelávania a výchovy na území Autonómnej pokrajiny Vojvodiny – obstaranie vybavenia sú:

1. význam realizácie projektu, pokiaľ ide o bezpečnosť a zdravie žiakov, učiteľov a zamestnancov, ktorí využívajú objekty,
2. finančná opodstatnenosť projektu,
3. existencia iných zdrojov financovania – spolufinancovanie realizácie projektu,
4. udržateľnosť – dlhodobý efekt zlepšenia podmienok využívania objektu po realizácii projektu,
5. aktivity, ktoré sú vykonávané na účely realizácie projektu,
6. stupeň rozvoja jednotky lokálnej samosprávy, na území ktorej sa nachádza vzdelávacia ustanovizeň.

**VŠEOBECNÉ SMERNICE SÚBEHU**

Žiadateľ, ktorý sa tiež uchádzal na súbehu o konkrétne vybavenie aj na iných miestach, má právo podať prihlášku aj na predmetový súbeh, ak v čase podania prihlášky nevedel a ani nemohol vedieť, či mu budú poskytnuté finančné prostriedky na inom súbehu pre predmetné vybavenie.

V prípade podania prihlášky na spolufinancovanie prác prostriedky zabezpečené ako účasť ustanovizne môžu byť z vlastných zdrojov, z darov a z rozpočtov všetkých úrovní moci.

Po pridelení finančných prostriedkov na základe súbehu bude užívateľ povinný:

* podpísať zmluvu o pridelení rozpočtových prostriedkov s Pokrajinským sekretariátom vzdelávania, predpisov, správy a národnostných menšín – národnostných spoločenstiev (ďalej len: sekretariát), ktorý bude upravovať vzájomné práva a povinnosti zmluvných strán;
* uskutočniť zodpovedajúce konanie obstarania v súlade so Zákonom o verejnom obstarávaní (vestník Sl. glasnik RS č. 91/19 a 92/23);
* vo všetkom sa pridržiavať Pokynov na uskutočnenie zmluvy o pridelení finančných prostriedkov z rozpočtu APV na rok 2025.

**SPÔSOB PODÁVANIA ŽIADOSTÍ**

Žiadosti o pridelenie finančných prostriedkov sa predkladajú na jednotnom tlačive sekretariátu (jedna ustanovizeň podáva len jednu prihlášku). Kompletnú súbehovú dokumentáciu je možné prebrať od **5. augusta 2025** z webového sídla sekretariátu [**www.puma.vojvodina.gov.rs**.](http://www.puma.vojvodina.gov.rs)

Prihlášky sa doručujú poštou na adresu: **POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV, BULVÁR MIHAJLA PUPINA 16, 21000 NOVÝ SAD**, s uvedením názvu súbehu alebo osobne na podateľni pokrajinských orgánov správy (na uvedenú adresu) v čase od 9.00 do 14.00 hodiny.

K prihláške na súbeh sa pripája:

1. nezáväzná ponuka – predbežný účet na obstaranie vybavenia (nie starší ako dátum vypísania súbehu);
2. v prípade spolufinancovania poskytnúť dôkaz o zabezpečených prostriedkoch na spolufinancovanie obstarania vybavenia (zmluva, rozhodnutie, výpis z rozpočtu jednotky lokálnej samosprávy, finančného plánu ustanovizne a pod.) spolu s riadne podpísaným a opečiatkovaným vyhlásením zodpovednej osoby ustanovizne/jednotky lokálnej samosprávy o účasti na spolufinancovaní obstarania predmetného vybavenia (vyhlásenie doručiť vo voľnej podobe).

**Lehota podávania prihlášok na súbeh je 4. septembra 2025.**

Sekretariát si vyhradzuje právo, podľa potreby, požadovať od žiadateľa dodatočnú dokumentáciu a informácie alebo na pridelenie finančných prostriedkov určiť splnenie potrebných podmienok.

Komisia nebude rozoberať:

* neúplné prihlášky (nesprávne vyplnené prihlášky, t. j. prihlášky, v ktorých nie sú vyplnené všetky povinné polia, prihlášky, ktoré nie sú podpísané a opečiatkované, prihlášky, ktoré presahujú limit 1 199 999,00 dinárov, prihlášky, v ktorých bola dokumentácia požadovaná súbehom predložená s nedostatkami a/alebo nebola predložená vôbec),
* oneskorené prihlášky (zaslané po termíne označenom ako posledný deň súbehu),
* neprípustné prihlášky (predložené neoprávnenými osobami a subjektmi, ktoré nie sú uvedené v súbehu),
* prihlášky, ktoré nesúvisia so súbehom plánovaného účelu,
* prihlášky užívateľov, ktorí v predchádzajúcom kalendárnom roku neopodstatnili prostriedky pridelené sekretariátom vo finančných a opisných správach.

Výsledky súbehu sa uverejnia na webovej stránke sekretariátu.

**Bližšie informácie ohľadom realizácie súbehu môžu záujemcovia získať na sekretariáte na tel. čísle 021/487 4451.**

**POKRAJINSKÝ TAJOMNÍK**

**Róbert Ótott**